cyanic-selkie/wikianc huggingface dataset:
মূল মধ্যরেখা
মূল মধ্যরেখা হলো ভৌগোলিক স্থানাঙ্ক ব্যবস্থার একটি মধ্যরেখা (দ্রাঘিমাংশের একটি রেখা), যাকে ০° দ্রাঘিমাংশ হিসেবে বিবেচনা করা হয়। মূল মধ্যরেখা এবং তার বিপরীত মধ্যরেখা (৩৬০°-পদ্ধতিতে ১৮০ তম মধ্যরেখা) মিলিতভাবে একটি মহাবৃত্ত গঠন করে। এই মহাবৃত্ত পৃথিবীকে দুটি গোলার্ধে বিভক্ত করে। মধ্যরেখা গুলোর অবস্থান মূল মধ্যরেখার সাপেক্ষে বিবেচনা করা হলে তাদের অবস্থানের ভিত্তিতে পূর্ব গোলার্ধ এবং পশ্চিম গোলার্ধ এই দুভাগে ভাগ করা যায়।
মূল মধ্যরেখা ইচ্ছাস্বাধীন ভাবে নির্বাচন করা হয়, এটি নিরক্ষরেখার মতো নয়। নিরক্ষরেখা মূলত অক্ষের আবর্তনের ভিত্তিতে নির্ধারণ করা হয় হয়।
রিমা সেন
রিমা সেন (জন্ম: ২৯ অক্টোবর ১৯৮১ ) হলেন একজন ভারতীয় অভিনেত্রী এবং মডেল।
প্রাথমিক জীবন
রিমা ১৯৮১ সালের ২৯ অক্টোবর কলকাতায় বৈদ্যব্রাহ্মণ পরিবারে জন্মগ্রহণ করেন। তিনি কলকাতার সেন্ট টমাস গার্লস স্কুল থেকে মাধ্যমিক জীবন সম্পন্ন করেন। পরবর্তীতে তাদের পরিবারসহ মুম্বাই-এ স্থানান্তরিত হন।
ব্যক্তিগত জীবন
রিমা সেন ২০১২ সালে বিশিষ্ট ব্যবসায়ী শিব করন সিং এর সাথে বিবাহ বন্ধনে আবদ্ধ হন। এই দম্পতির ২২ ফেব্রুয়ারি ২০১৩ তারিখে তাদের প্রথম একটি ছেলে সন্তান জন্ম লাভ করেন।
মিউজিক ভিভিও
তিনি গান "চাদনী রাতে" একটি মিউজিক ভিডিওতে কাজ করেন।
অশ্লীলতার অভিযোগ
২০০৬ সালের এপ্রিলে মাদুরাই এর একটি আদালত সান গ্রুপের মালিকানাধীন তামিল সংবাদপত্র দিনাকারণ এ প্রকাশিত ফোটোগ্রাফ মধ্যে "একটি অশ্লীল পদ্ধতিতে অঙ্গবিন্যাস" এর জন্য রিমা সেন ও শিল্পা শেঠির বিরুদ্ধে জামিন অযোগ্য গ্রেপ্তারি পরোয়ানা জারি করেন। প্রতিবেদনে দুই অভিনেত্রীর একই কারণে এর আগে সমন মেনে চলতে ব্যর্থ হয়েছে বলে বিবৃত করা হয় এবং অত:পর পরোয়ানা প্রদান করা হয়।
ওয়ালি হ্যামন্ড
ওয়াল্টার রেগিনাল্ড "ওয়ালি" হ্যামন্ড (Wally Hammond; ১৯ জুন ১৯০৩ – ১ জুলাই ১৯৬৫) ছিলেন ইংল্যান্ডের একজন টেস্ট ক্রিকেটার এবং অধিনায়ক। তাকে ক্রিকেটের সর্বকালের সেরা ব্যাটসম্যানদের একজন বলে মনে করা হয়।
৮৫ ম্যাচের টেস্ট ক্যারিয়ারে হ্যামন্ড ৭,২৪৯ রান করার পাশাপাশি ৮৩টি উইকেট লাভ করেছেন। তিনি ইংল্যান্ড ক্রিকেট দলের অধিনায়ক হিসেবে ২০টি ম্যাচে নেতৃত্ব দিয়ে ৪টিতে জয়ী হওয়ার সাথে সাথে ৩টিতে পরাজয় এবং অবশিষ্ট ১৩টি ড্র করতে সামর্থ্য হন। ১৯৭০ সালে কলিন কাউড্রে তার এ রেকর্ড ভেঙে ফেলার পূর্বে তিনি টেস্টে সর্বোচ্চ মোট ব্যক্তিগত রানের অধিকারী ছিলেন; এবং তার করা ২২টি টেস্ট সেঞ্চুরি যা ইংল্যান্ডের পক্ষে সর্বাধিকসংখ্যক সেঞ্চুরির রেকর্ড ২০১২ সালে অ্যালাস্টেয়ার কুক ভেঙেছেন।
১৯৩৩ সালে হ্যামন্ড টেস্টে এক ইনিংসে ব্যক্তিগত সর্ব্বোচ্চ রানের রেকর্ড করেন ৩৩৬* রান করে, যা ১৯৩৮ সালে লেন হাটন ভেঙে দেন। প্রথম-শ্রেণীর ক্রিকেটে হ্যামন্ড ৫০,৫৫১ রান এবং ১৬৭টি সেঞ্চুরি করেছেন, যা ২০১৩ সাল পর্যন্ত যথাক্রমে সপ্তম এবং তৃতীয় সর্ব্বোচ্চ। এতে তিনি ৭৩২টি উইকেটও লাভ করেছেন।
ওয়েস্ট ইন্ডিজ গমন, ১৯৩৪-৩৫
১৯৩৪-৩৫ মৌসুমে আর.ই.এস ওয়াটের নেতৃত্বে হার্বার্ট সাটক্লিফ ও হেডলি ভ্যারিটির ন্যায় ইংল্যান্ডের দুইজন সেরা খেলোয়াড় বাদেই এমসিসি দল ওয়েস্ট ইন্ডিজ গমন করে। তাসত্ত্বেও শক্তিমত্তার দিক থেকে দলটি কোন অংশেই কম ছিল না। স্থানীয় এক সংবাদপত্রে এ দলটিকে সর্বাপেক্ষা সেরা দল হিসেবে এ উপকূলে আসার বিষয়ে উল্লেখ করে। দলটিতে ওয়ালি হ্যামন্ড ও মরিস লেল্যান্ডের ন্যায় ইংল্যান্ডের বর্তমান ক্রিকেট তারকাদের অংশগ্রহণ ছিল।
৮ জানুয়ারি, ১৯৩৫ তারিখে ব্রিজটাউনের কেনসিংটন ওভালে সিরিজের প্রথম টেস্টে বেশ কয়কবার বৃষ্টি আঘাত হানে। ব্যাটিং উপযোগী পিচে তিনদিনই খেলা অসম্ভব হয়ে পড়ে। নিম্নমূখী রানের খেলাটিতে কৌশলত্মাক ভঙ্গীমায় ইনিংস ঘোষণা করা হলে খেলা জমে উঠে। প্রত্যেক দলই তাদের স্বাভাবিক ব্যাটিং অবস্থান পাল্টায়। ইংল্যান্ড ঐ টেস্টে চার উইকেটে জয় তুলে নিতে সক্ষম হয়। মাত্র ৭৩ রানে জয়ের লক্ষ্যমাত্রায় খেলতে নেমে সফরকারী দলের সংগ্রহ একপর্যায়ে ৪৮/৬ হয়। তবে, ওয়ালি হ্যামন্ডের দৃঢ়তাপূর্ণ ব্যাটিংয়ে তারা রক্ষা পায়।
অ্যালেন থমসন
অ্যালেন লয়েড ফ্রগি থমসন (Alan Thomson; জন্ম: ২ ডিসেম্বর, ১৯৪৫) ভিক্টোরিয়ার রিজার্ভয়ের এলাকায় জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে ব্যাটিং করতেন ‘ফ্রগি’ ডাকনামে পরিচিত অ্যালেন থমসন। বিদ্যালয়ের শিক্ষক ও অস্ট্রেলীয় রুলস ফুটবলের আম্পায়ারেরও দায়িত্ব পালন করেছেন তিনি।
প্রথম-শ্রেণীর ক্রিকেট
জানুয়ারি, ১৯৬৯ সালে প্রথম-শ্রেণীর ক্রিকেটে ভিক্টোরিয়ার পক্ষে অভিষেক ঘটে তার। সিডনিতে নিউ সাউথ ওয়েলসের বিপক্ষে প্রথম ইনিংসেই ৬/১১৪ লাভ করেন। পরের খেলায় মেলবোর্নে সফরকারী ওয়েস্ট ইন্ডিজ একাদশের বিপক্ষে ৫/৭৬ ও ৬/৮৪ পান। ১৯৬৯-৭০ মৌসুমে অস্ট্রেলিয়া দল ভারত ও দক্ষিণ আফ্রিকা সফরে যায়। ঐ মৌসুমে তিনি অসাধারণ খেলোয়াড় হিসেবে আত্মপ্রকাশ ঘটান। ১০ খেলায় ১০.৭৪ গড়ে ৫৫ উইকেট তুলে নেন। মেলবোর্নে নিউ সাউথ ওয়েলসের বিপক্ষে ৫/৫৪ ও ৮/৮৭ লাভ করেন যা পরবর্তীতে তার ইনিংস সেরা ও খেলায় সেরা বোলিং হিসেবে বিবেচিত হয়।
ইনিংসের শেষ দিকে ১১ নম্বরে ব্যাটিংয়ে নামতেন। কদাচিৎ দুই অঙ্কের কোঠায় স্পর্শ করতে পারতেন। জানুয়ারি, ১৯৭০ সালে মেলবোর্নে তাসমানিয়ার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ অপরাজিত ৩৪ রান উঠাতে পেরেছিলেন। মৌসুম শেষে অস্ট্রেলিয়া দলের সদস্যরূপে নিউজিল্যান্ড গমন করেন। প্রায় টেস্ট সমমানের নিউজিল্যান্ড দলের বিপক্ষে অকল্যান্ডে অংশ নিয়ে পাঁচ উইকেট দখল করেন।
১৯৭০-৭১ মৌসুমের পর থেকেই ভিক্টোরিয়ার পক্ষে অনিয়মিতভাবে খেলতে থাকেন। ১৯৭৪-৭৫ মৌসুমের সর্বশেষ দুই খেলায় অংশ নিলেও উইকেটবিহীন ছিলেন। ১৯৭১-৭২ মৌসুমে ব্রিসবেনে কুইন্সল্যান্ডের বিপক্ষে ৪/১৩ লাভ করেন যা তার সেরা একদিনের বোলিং পরিসংখ্যান ছিল।
আন্তর্জাতিক ক্রিকেট
১৯৭০ থেকে ১৯৭১ সাল পর্যন্ত সমগ্র খেলোয়াড়ী জীবনে ৪ টেস্ট ও একটিমাত্র একদিনের আন্তর্জাতিকে অংশ নেয়ার সুযোগ হয় তার। ১৯৭০-৭১ মৌসুমের শুরুতে ভিক্টোরিয়ার সদস্যরূপে সফরকারী এমসিসি’র বিপক্ষে অংশ নিয়ে ৬/৮০ ও ৩/১০১ পান। এরফলে সফরকারী দল ১৪২ ও ৩৪১ রানে অল-আউট হয়। ঐ খেলায় সফরকারীরা ৬ উইকেটে হেরে যায়। ফলশ্রুতিতে ১৯৭০-৭১ মৌসুমের অ্যাশেজ সিরিজের প্রথম টেস্টে খেলার জন্য মনোনীত হন অ্যালেন থমসন। ঐ পর্যায়ে ২২ খেলায় ২০.০১ গড়ে ১২০ উইকেট দখল করলেও সাড়া জাগাতে পারেননি।
২৭ নভেম্বর, ১৯৭০ তারিখে ইংল্যান্ডের বিপক্ষে টেস্ট অভিষেক ঘটে অ্যালেন থমসনের। মেলবোর্নে সিরিজের পঞ্চম টেস্টে ইংরেজ ফাস্ট বোলার জন স্নো’র বিরুদ্ধে ক্রমাগত বাউন্সার মারতে থাকেন। প্রসঙ্গতঃ পূর্ববর্তী টেস্টে অধিনায়ক রে ইলিংওয়ার্থের আট-বলের ওভারের একটিতে ছক্কা হাঁকানো গার্থ ম্যাকেঞ্জি’র মাথায় আঘাত করেছিলেন স্নো। উদ্দেশ্যপ্রণোদিত বোলিংয়ের বিপক্ষে আম্পায়ার কোন সতর্কবার্তা দেননি। স্নো সিরিজে সতর্কীকরণের পর্যায়ে থাকলেও আম্পায়ারদের স্বজনপ্রীতির বিষয়টি ভাবতে থাকেন।
সিরিজের চূড়ান্ত ও সর্বশেষ টেস্টে অভিষেক ঘটা ডেনিস লিলি’র সাথে নতুন বলের জুটি গড়েন। লিলি’র ন্যায় তিনিও খেলায় পাঁচ উইকেট পান। ২/৯৪ ও ৩/৭৯ বোলিং পরিসংখ্যানটি তার সেরা ইনিংস ও খেলায় সেরা বোলিং হিসেবে স্বীকৃত। এ সিরিজেই তার পাশাপাশি সতীর্থ পেস বোলার গ্রাহাম ম্যাকেঞ্জি, অ্যালেন কনলি ও রস ডানকানের শেষ অংশগ্রহণ ছিল।
এমসিজিতে ৫ জানুয়ারি, ১৯৭১ তারিখে ইতিহাসের প্রথম ওডিআই অনুষ্ঠিত হয়। জিওফ বয়কটকে বিল লরির কটে আট রানে ফেরৎ পাঠিয়ে প্রথম উইকেট নেয়ার সবিশেষ কৃতিত্ব প্রদর্শন করেন। এটিই তার একমাত্র ওডিআই উইকেট ছিল। খেলায় তিনি সর্বাপেক্ষা মিতব্যয়ী বোলার ছিলেন। আট-বলের ৮ ওভারে ২২ রান নিয়ে এক উইকেট পান।
খেলার ধরন
ডানহাতে ফাস্ট-মিডিয়াম বোলিং করতেন। তবে বলকে চক্রাকারের ভঙ্গীমায় সঠিকবিহীন পায়ে ডেলিভারি দিতেন। সম্মুখের পাকে ব্যাঙের ন্যায় লাফিয়ে বল ছুড়তেন যা পরবর্তীতে নামের সাথে জড়িয়ে যায়।
অবসর
জ্যেষ্ঠ অস্ট্রেলীয় রুলস ফুটবল আম্পায়ারের দায়িত্ব পালন করেছেন। সিনিয়র গ্রেড ভিএলফএল ফুটবলে আম্পায়ারিত্ব করেন। ঐ সময়ে কেবলমাত্র একজনই মাঠে নিযুক্ত থাকতেন। ১৯৭০ থেকে ১৯৭২ সাল পর্যন্ত ছয়টি ভিএলফএল খেলা পরিচালনা করেন।
ধলাপাড়া চৌধুরীবাড়ী
টাঙ্গাইলের ঘাটাইল উপজেলাতে শতবর্ষীয় চৌধুরীবাড়ীটি এখনো পুরানো ঐতিহ্যের স্বাক্ষী হিসেবে দাঁড়িয়ে আছে। শতবর্ষীয় এ চৌধুরীবাড়ীর গোড়াপত্তন হয় বাংলা ১২২৩ সনে। এটি ৭/৮ একর জমির উপর অবস্থিত। বাড়ীর দক্ষিণ পাশে আটচালা একটি শৌখিন কাচারী ঘর রয়েছে।
অবস্থান
ধলাপাড়া চৌধুরীবাড়ী বংশাই নদীর সন্নিকটে এবং ঘাটাইল সদর থেকে প্রায় ১২ কিলোমিটার পূর্বদিকে অবস্থিত।
রাজন গুরুং
রাজন গুরুং (राजन गुरुङ, Rajan Gurung; জন্ম: ১৫ এপ্রিল ২০০০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
২০২০–২১ মৌসুমে, নেপালি ক্লাব নেপাল সশস্ত্র বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সশস্ত্র বাহিনীর হয়ে মাত্র এক মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন। রাজন ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
রাজন গুরুং ২০০০ সালের ১৫ই এপ্রিল তারিখে নেপালে জন্মগ্রহণ করেছেন।
আন্তর্জাতিক ফুটবল
২০২১ সালের ৫ই সেপ্টেম্বর তারিখে, ২১ বছর, ৪ মাস ও ২১ দিন বয়সে, ডান পায়ে ফুটবল খেলায় পারদর্শী রাজন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৮৬তম মিনিটে আক্রমণভাগের খেলোয়াড় মনিস ডাঁগির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ভারত ১–২ গোলের ব্যবধানে জয়লাভ করেছিল।
তারাতলা মেট্রো স্টেশন
তারাতলা মেট্রো স্টেশন হল ভারতের কলকাতার দক্ষিণাঞ্চলের তারাতলা এলাকায় অবস্থিত কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
গঠন
কলকাতা মেট্রোর লাইন ৩-এর অন্তর্গত তারাতলা মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
বিদ্যুৎ ও সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা ৯০ সেকেন্ড অন্তঃর ট্রেন পরিচালনা করা যাবে।
পরিষেবা
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
রিজিয়া রহমান
রিজিয়া রহমান (২৮ ডিসেম্বর ১৯৩৯ – ১৬ আগস্ট ২০১৯) স্বাধীনতা উত্তর কালের বাংলাদেশের একজন নারী ঔপন্যাসিক ছিলেন। ষাটের দশক থেকে গল্প, কবিতা, প্রবন্ধ, রম্যরচনা ও শিশুসাহিত্যে তার বিচরণ। তার প্রকাশিত প্রথম গ্রন্থ অগ্নি স্বাক্ষরা। তার উল্লেখযোগ্য উপন্যাসগুলো হল ঘর ভাঙা ঘর, উত্তর পুরুষ, রক্তের অক্ষর, বং থেকে বাংলা। লিখেছেন অভিবাসী আমি ও নদী নিরবধি নামে দুটি আত্মজীবনী। উপন্যাসে অবদানের জন্য তিনি ১৯৭৮ সালে বাংলা একাডেমি পুরস্কার লাভ করেন। ২০১৯ সালে বাংলা ভাষা ও সাহিত্যে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
প্রাথমিক জীবন
রিজিয়া ১৯৩৯ সালের ২৮ ডিসেম্বর ভারতের কোলকাতার ভবানীপুরে এক মুসলমান পরিবারে জন্মগ্রহণ করেন। তার পৈত্রিক বাড়ি ছিল কোলকাতার কাশিপুর থানার নওবাদ গ্রামে। তার পারিবারিক নাম ছিল জোনাকী। তার বাবা আবুল খায়ের মোহম্মদ সিদ্দিক ছিলেন একজন চিকিৎসক ও মা মরিয়াম বেগম একজন গৃহিণী। তাদের পরিবার ছিল সংস্কৃতিমনা। তার দাদা মুন্সী আব্দুল খালেকের পড়ালেখার অভ্যাস ছিল। তার ঘরে সেলফ ভর্তি ছিল ইংরেজি আর ফার্সি বই। তার বাবা ছিলেন সঙ্গীত অনুরাগী। তিনি এসরাজ ও বাঁশি বাজাতেন এবং উচ্চাঙ্গ সঙ্গীত শুনতেন। তার মা সায়গল, জগন্ময় মিত্র ও কানন বালার গান শুনতেন। তার বাবার চাকরির কারণে তাদের ভারত ও বাংলাদেশের বিভিন্ন জায়গায় থাকতে হয়েছে। ১৯৪৭ সালের দেশবিভাগের পর তারা বাংলাদেশে চলে আসে। দেশে তার প্রাথমিক শিক্ষা শুরু হয় ফরিদপুরে। সেই সময় শখের বশে কবিতা লিখতেন। ১৯৫০ সালে তিনি যখন পঞ্চম শ্রেণীতে পড়েন তখন তার লেখা গল্প টারজান সত্যযুগ পত্রিকায় ছোটদের পাতায় ছাপা হয়েছিল। ১৯৫২ সালে তার বাবার মৃত্যুর পর তারা ঢাকার শাইনপুকুরে নানাবাড়িতে চলে আসেন। সেই সময় তার এক মামা চাঁদপুরে চাকরি করতেন। তিনি সেখানে চলে যান এবং একটি বিদ্যালয়ে নবম শ্রেণীতে ভর্তি হন। তার মামার পরিবার রক্ষণশীল হওয়ার কারণে তাকে বোরখা পড়তে বাধ্য করা হয়। একদিন স্কুলে যাওয়ার পথে বোরখায় আটকে রাস্তায় লোকের সামনে পড়ে যাওয়ায় তার স্কুলে যাওয়া বন্ধ হয়ে যায়। পরে প্রাইভেট পরীক্ষা দিয়ে ম্যাট্রিক পাস করেন। ১৯৬০ সালে দীর্ঘদিন পর দৈনিক ইত্তেফাকের সাহিত্য পাতায় তার লেখা গল্প ছাপা হয় এবং দৈনিক সংবাদের সাহিত্য পাতায় তার লেখা কবিতা ছাপা হয়। ১৯৬৭ সালে ইত্তেফাকের সাহিত্য পাতার সম্পাদক কামরুন নাহার লাইলির উৎসাহে তিনি লাল টিলার আকাশ নামক গল্প লিখেন। পরে ললনা পত্রিকায় তিনি নিয়মিত লিখতেন।
কর্মজীবন
রিজিয়া রহমান সাহিত্য পত্রিকা 'ত্রিভুজ'-এর সম্পাদক হিসেবে কর্মজীবন শুরু করেন। তিনি দায়িত্ব পালন করেছেন জাতীয় জাদুঘরের পরিচালনা বোর্ডের ট্রাস্টি ও জাতীয় গ্রন্থ কেন্দ্রের কার্য পরিচালক হিসেবে। তিন বছর বাংলা একাডেমির কার্যনির্বাহী পরিষদের সদস্য হিসেবে দায়িত্ব পালন করেন।
সাহিত্যিক জীবন
শৈশব থেকে বিভিন্ন পত্রিকায় তার কবিতা ও গল্প ছাপা হলেও তার প্রথম গল্পগ্রন্থ অগ্নিস্বাক্ষরা ১৯৬৭ সালে প্রকাশিত হয়। এই গল্পগ্রন্থে লাল টিলার আকাশ গল্পটি ঢাকা বিশ্ববিদ্যালয়ের রোকেয়া হল ম্যাগাজিনে অশ্লীলতার অভিযোগে ছাপাতে নারাজ ছিল। পরবর্তীতে ঢাকা বিশ্ববিদ্যালয়ের বাংলা বিভাগের অধ্যাপক মোফাজ্জল হায়দার চৌধুরী সম্পাদনা বোর্ডকে রাজি করিয়ে তা প্রকাশের ব্যবস্থা করেন। পরে ললনা পত্রিকায় ধারাবাহিকভাবে তার ঘর ভাঙ্গা ঘর ছাপা হয়, যা বই আকারে ১৯৭৪ সালে প্রকাশিত হয়। বস্তির মানুষের দুঃখ-দুর্দশা-ক্লেদ নিয়ে রচিত এই উপন্যাস বাংলা সাহিত্যে এক নতুন মাত্রা যোগ করে। ১৯৭৭ সালে প্রকাশিত তার উত্তর পুরুষ উপন্যাসে তিনি চট্টগ্রামে হার্মাদ জলদস্যুদের অত্যাচার এবং পর্তুগিজ ব্যবসায়ীদের দখলদারিত্বের চিত্র তুলে ধরেছেন। এতে চিত্রিত হয়েছে আরাকান-রাজ-সন্দ-সুধর্মার অত্যাচার, প্রীতিলতা ওয়াদ্দেদারের বীরত্ব, পর্তুগিজদের ব্যবসায়ীদের গোয়া, হুগলি, চট্টগ্রাম দখলের ইতিহাস। নিষিদ্ধ পল্লীর দেহপসারিণীদের মানবেতর দৈনন্দিন জীবনের ঘটনাবলী নিয়ে লিখেছেন রক্তের অক্ষর (১৯৭৮)। সাপ্তাহিক বিচিত্রা পত্রিকায় দেহপসারিণীদের নিয়ে লিখিত প্রতিবেদন পড়ে তিনি এই উপন্যাস লেখার প্রেরণা পান। বং থেকে বাংলা (১৯৭৮) তার একটি অন্যতম উপন্যাস। বাঙালি জাতীয়তাবোধ ও বাংলা ভাষার বিবর্তন এই উপন্যাসের মূল বিষয়। এই উপন্যাসের ভূমিকায় তিনি লিখেছেন, "'বাংলাদেশের জাতিগঠন ও ভাষার বিবর্তনের ওপর ভিত্তি করে 'বং থেকে বাংলা' উপন্যাসের সৃষ্টি।'" নীল বিদ্রোহের পরবর্তী সময়ে খুলনা অঞ্চলের এক বিপ্লবী রহিমউল্লাহর ব্রিটিশদের বিরুদ্ধে সোচ্চার হওয়ার বীরত্বগাঁথা নিয়ে লিখেছেন অলিখিত উপাখ্যান (১৯৮০)। এটি মূলত বঙ্কিমচন্দ্র চট্টোপাধ্যায়ের ডায়েরির পাতা থেকে অনুপ্রাণিত। রিজিয়া তার স্বামীর কর্মস্থল বেলুচিস্তানে কয়েক বছর অবস্থান করেন। ১৯৫৮ সালের বেলুচিস্তান বিদ্রোহের পটভূমিতে তিনি রচনা করেন শিলায় শিলায় আগুন (১৯৮০)। তার স্বামীর আরেক কর্মস্থল বড়পুকুরিয়া কয়লাখনিতে কাজ করার সময় তিনি সাঁওতালদের জীবনচিত্র পর্যবেক্ষণ করেন। তাদের শিকারি থেকে কৃষক ও পরে শ্রমজীবী হয়ে ওঠা, এই বদলে যাওয়া জীবন নিয়ে তিনি রচনা করেন একাল চিরকাল (১৯৮৪)। ২০০৪ সালে প্রকাশিত বাঘবন্দি উপন্যাসে তিনি তুলে ধরেছেন বঞ্চনা থেকে মুক্তি আবশ্যকতা। প্রাচীন নগরীতে যাত্রা উপন্যাসে লিখেছেন ঢাকার অতীত ও বর্তমান জীবনযাপন সম্পর্কে। অভিবাসী আমি তার আত্মজীবনীমূলক প্রথম বই। এতে তিনি ১৯৫২ সাল পর্যন্ত তার শৈশবের বর্ণনা দিয়েছেন। তার দ্বিতীয় আত্মজীবনীমূলক বই নদী নিরবধি ২০১১ সালে প্রকাশিত হয়। এতে তিনি তার শৈশবের পাশাপাশি লেখক জীবনের বর্ণনা দিয়েছেন। এছাড়া ২০১১ সালে প্রকাশিত হয় গল্পগ্রন্থ চার দশকের গল্প। এতে ১৭টি গল্প রয়েছে, যার রচনা কাল ১৯৭৬ সাল থেকে ২০১২ সাল। গল্পগুলোতে সামাজিক ও রাজনৈতিক সমস্যা তুলে ধরা হয়েছে।
পারিবারিক জীবন
পারিবারিক জীবনে রিজিয়া রহমান মোঃ মীজানুর রহমানের সহধর্মিণী। মীজানুর রহমান ছিলেন একজন খনিজ ভূতত্ববিদ। তিনি পেট্রোবাংলায় কর্মরত ছিলেন। তাদের এক ছেলে। নাম আব্দুর রহমান।
গ্রন্থতালিকা
গল্পগ্রন্থ
কবিতা
অনুবাদ
আত্মজীবনী
রম্যরচনা
শিশুসাহিত্য
মৃত্যু
রিজিয়া রহমান ২০১৯ সালের ১৬ আগস্ট মৃত্যুবরণ করেন।
জাহান আরা বেগম সুরমা
জাহান আরা বেগম সুরমা (জন্ম: ২৭ ফেব্রুয়ারি ১৯৫৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩২ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
নাদিয়া আফগান
নাদিয়া আফগান হলেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন নাটকে কাজ করে থাকেন। তিনি থিয়েটার এবং টেলিভিশনে কাজের জন্য সমধিক পরিচিত।
নাদিয়া পিটিভি লাহোর কেন্দ্র থেকে অভিনেত্রী হিসাবে কর্মজীবন শুরু করেছিলেন। টেলিভিশনে তার অসংখ্য কাজের মধ্যে রয়েছে উর্দু এবং পাঞ্জাবি উভয় ভাষায় ধারাবাহিক নাটক। ১৯৯৭ সালে জনপ্রিয় টিভি ধারাবাহিক ফ্যামিলি ফ্রন্টে অভিনয় করার সময় তিনি খ্যাতি অর্জন করেছিলেন। আরও সাফল্য আসে ২০০০ সালে পিটিভি হোমের সবচেয়ে স্মরণীয় সিটকম শাশলিকে অভিনয়ের পর, ২০১১ সালে এটি জিও টিভিতে পুনরায় প্রচারিত হয়েছিল। হাম টিভির ব্লকবাস্টার কমেডি নাটক সুনো চান্দা (২০১৮) এবং এর সিক্যুয়েল সুনো চান্দা ২-এ তার কৌতুক ভূমিকার জন্য তিনি ব্যাপক প্রশংসা অর্জন করেছেন।
সঞ্জীবা রানাতুঙ্গা
সঞ্জীবা রানাতুঙ্গা (සංජීව රණතුංග; জন্ম: ২৫ এপ্রিল, ১৯৬৯) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, রেফারি ও ধারাভাষ্যকার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৪ থেকে ১৯৯৭ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
কাররামাল্লাহু ওয়াজহাহু
কারামাল্লাহু ওয়াজহাহু (كرم الله وجهه; আল্লাহ তাঁর মুখমণ্ডলকে মহিমান্বিত করুন) হলো একটি ইসলামি সম্মানসূচক উপাধি যা মুসলিমরা কেবল আলী ইবনে আবী তালিবের সম্মানে ব্যবহার করে যিনি জাহিলিয়াতের যুগে তাঁর অভিভাবক ও শিক্ষক নবী মুহাম্মদ (সাঃ) -এর অনুসরণ করে কোনো মূর্তির কাছে মাথা নত করেননি। এই সম্মানটি বেশিরভাগ কিছু সুন্নিদের দ্বারা ব্যবহৃত হয় এবং শিয়াদের কাছেও এটি গ্রহণযোগ্য। শিয়ারা সাধারণত আলাইহিস সালাম বা “তাঁর উপর শান্তি বর্ষিত হোক” ব্যবহার করতে স্বাচ্ছন্দ্যবোধ করে।
সঞ্জীবা রানাতুঙ্গা
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, নন্দেস্ক্রিপ্টস ও সিংহলীজ দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
কাররামাল্লাহু ওয়াজহাহু
সৈয়দ হোসেইন নসরের মতে, উহুদের যুদ্ধে আলী বিখ্যাত কুরাইশ যোদ্ধা তালহা ইবনে আবী তালহার সঙ্গে যুদ্ধ করেছিলেন। তালহা ক্রমাগত অহংকার করত যে, সে তার পথে আসা যে কোন মুসলমানকে পরাজিত করে। আলীর কাছে তালহা পরাজিত হলে সে আলীর উদ্দেশ্য “কারাম আল্লাহু ওয়াজহাহু” বাক্যটি উচ্চারণ করে ক্ষমা চেয়েছিল। নসরের মতে, এই মঙ্গলজনক স্তবটি আলীর অন্যতম উপাধি হয়ে ওঠে যা বেশিরভাগ সুন্নিদের দ্বারা ব্যবহৃত হয়। এই বাক্যাংশ, যার সাথে সাধারণত অন্যান্য শব্দ জুড়ে দেওয়া থাকে, শুভেচ্ছা এবং মঙ্গলকামনা পাঠাতে ব্যবহৃত হয়।
সঞ্জীবা রানাতুঙ্গা
শৈশবকাল
সাবেক শ্রীলঙ্কান ক্রিকেট অধিনায়ক অর্জুনা রানাতুঙ্গা, দম্মিকা রানাতুঙ্গা, নিশান্ত রানাতুঙ্গা ও প্রসন্ন রানাতুঙ্গা সম্পর্কে তার সহোদর ভ্রাতা।
আনন্দ কলেজে অধ্যয়ন করেন। বিদ্যালয় পর্যায়ে বেশ রান তুলেছেন। আনন্দ কলেজের অধিনায়কের দায়িত্ব পালনসহ শ্রীলঙ্কান এ দলের পক্ষে বেশ কয়েকবার অংশ নিয়েছেন।
প্রথম-শ্রেণীর ক্রিকেট
১৯৮৮-৮৯ মৌসুম থেকে ২০০০-০১ মৌসুম পর্যন্ত সঞ্জীবা রানাতুঙ্গা’র প্রথম-শ্রেণীর খেলোয়াড়ী জীবন চলমান ছিল। সুপরিচিত ও জনপ্রিয় জ্যেষ্ঠ ভ্রাতা অর্জুনা রানাতুঙ্গা’র ন্যায় সঞ্জীবা রানাতুঙ্গা কখনো আন্তর্জাতিক ক্রিকেট অঙ্গনে নিজেকে মেলে ধরতে পারেননি। তবে, ঘরোয়া পর্যায়ের ক্রিকেটে প্রতিভাবান বামহাতি ব্যাটসম্যান হিসেবে সুনাম কুড়িয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও তেরোটি একদিনের আন্তর্জাতিকে অংশগ্রহণ করেছেন সঞ্জীবা রানাতুঙ্গা। ২৬ আগস্ট, ১৯৯৪ তারিখে ক্যান্ডিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২০ জুন, ১৯৯৭ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৯৪ সালে নিজ দেশে পাকিস্তানের মুখোমুখি হন। একদিনের সিরিজে বেশ ভালোমানের খেলা উপহার দেন। কলম্বোর আর. প্রেমাদাসা স্টেডিয়ামে নিজস্ব দ্বিতীয় খেলায় ৭০ রান তুলেন। পরবর্তীতে, একদিনের আন্তর্জাতিকে এটিই তার ব্যক্তিগত সর্বোচ্চ রানের ইনিংস হিসেবে রয়ে যায়। এরফলে, তার দল ৭ উইকেটের ব্যবধানে জয়লাভে সমর্থ হয়। এ ইনিংসের কল্যাণে তিনি ম্যান অব দ্য ম্যাচের পুরস্কার লাভ করেন। এরপর থেকেই তার খেলার মানের ক্রমাবনতি হতে থাকে। ফলশ্রুতিতে, ১৩টি ওডিআইয়ে অংশ নেয়ার পর আন্তর্জাতিক ক্রিকেট থেকে তাকে বিদেয় নিতে হয়। জানুয়ারি, ১৯৯৬ সালে সর্বশেষ ওডিআইয়ে অংশ নেন তিনি।
তবে, তুলনামূলকভাবে টেস্ট ক্রিকেটে বেশ সফলতা পেয়েছিলেন। টেস্ট খেলাগুলোয় দুইটি শতরানের ইনিংস খেলেছেন। ১৯৯৪ সালে জিম্বাবুয়ে সফরে হারারে স্পোর্টস ক্লাব ও কুইন্স স্পোর্টস ক্লাব মাঠে নিজস্ব দ্বিতীয় ও তৃতীয় টেস্টে উপর্যুপরী টেস্ট শতক করেন। তবে, উভয় টেস্টই ড্রয়ে পরিণত হয়েছিল। সাত টেস্ট শেষে তার ব্যাটিং গড় দাঁড়ায় ৫৯.৭১। ফলশ্রুতিতে, নিউজিল্যান্ড, পাকিস্তান ও অস্ট্রেলিয়া গমন করার সুযোগ লাভ করেন।
১৯৯৬ সালে অস্ট্রেলিয়া গমন করেন। অ্যাডিলেড টেস্টে ৬০ ও ৬৫ রানের মূল্যবান ইনিংস খেলেন। কিন্তু, আন্তর্জাতিক অঙ্গনে তিনি বেশ প্রতিকূল অবস্থার মুখোমুখি হন। ফলে, তাকে দলের বাইরে রাখতে বাধ্য করা হয়। জুন, ১৯৯৭ সালে বিতর্কিতভাবে তাকে জাতীয় দলে খেলার জন্যে আমন্ত্রণ জানানো হয়। দলের সাথে ওয়েস্ট ইন্ডিজ গমন করেন। কিন্তু, একটি খেলায় দূর্বল ক্রীড়াশৈলী প্রদর্শন করায় তাকে আর দলে রাখা হয়নি।
রুম, দৈলেখ
রুম পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৫৭৫ জন এবং খানার সংখ্যা ছিল ২৯০ টি।
বাংলাদেশ রেলওয়ের অঞ্চলসমূহ
বাংলাদেশ রেলওয়ের পরিচালনা অঞ্চল দুইটি অংশে ভাগ করা হয়েছে, একটি অংশ যমুনা নদীর পূর্ব পাশে পূর্বাঞ্চল রেলওয়ে এবং অপরটি যমুনা নদীর পশ্চিম পাশে পশ্চিমাঞ্চল রেলওয়ে। পূর্ব পাশের অংশের দৈর্ঘ্য ১,২৭৯ কিলোমিটার এবং পশ্চিম পাশের অংশের দৈর্ঘ্য ১,৪২৭ কিলোমিটার।
পূর্বাঞ্চল রেলওয়ে
পূর্বাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে দুইটি বিভাগ রয়েছে। যথা:
পশ্চিমাঞ্চল রেলওয়ে
পশ্চিমাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত। পশ্চিমাঞ্চল রেলওয়ের অধীনে দুইটি বিভাগ রয়েছে। যথা:
ল্য করব্যুজিয়ে
শার্ল-এদুয়ার জানরে-গ্রি (Charles-Édouard Jeanneret-Gris, জন্ম: ৬ই অক্টোবর ১৮৮৭ - মৃত্যু:২৭শে আগস্ট ১৯৬৫), যিনি ল্য করব্যুজিয়ে (Le Corbusier; ; মোটামুটি অর্থ, "কাক-সদৃশ জনৈক" ) নামেই বেশি পরিচিত, একজন সুইস-ফরাসি স্থপতি, নকশাকার, চিত্রশিল্পী, নগর পরিকল্পনাকারী, লেখক, এবং বর্তমানে স্বীকৃত আধুনিক স্থাপত্যকলার একজন অগ্রদূত ছিলেন। তিনি সুইজারল্যান্ডে জন্মগ্রহণ করেন, এবং ১৯৩০ সালে ফরাসি নাগরিকত্ব পান। তাঁর কর্মজীবন পাঁচ দশক জুড়ে বিস্তৃত ছিল এবং তিনি ইউরোপ, জাপান, ভারত এবং উত্তর ও দক্ষিণ আমেরিকায় বিভিন্ন ভবনের নকশা করেন।
জনাকীর্ণ শহরের বাসিন্দাদের জন্য উন্নত জীবনযাত্রার পরিবেশ প্রদানের জন্য নিবেদিত ল্য করব্যুজিয়ে নগর পরিকল্পনায় প্রভাবশালী ছিলেন। তিনি কোঁগ্রে আঁতেরনাসিওনাল দার্শিতেকত্যুর মোদের্ন (Congrès International d'Architecture Moderne) সংস্থার প্রতিষ্ঠাতা সদস্য ছিলেন। ল্য করব্যুজিয়ে ভারতের চণ্ডীগড় শহরের জন্য প্রধান পরিকল্পনা তৈরি করেন এবং সেখানে বেশ কয়েকটি ভবন, বিশেষ করে সরকারি ভবনের জন্য করা নকশায় অবদান রাখেন।
২০১৬ সালের ১৭ জুলাই তারিখে ইউনেস্কো বিশ্ব ঐতিহ্যবাহী স্থানের তালিকায় ল্য করব্যুজিয়ে-র সাতটি দেশের সতেরোটি প্রকল্পকে ল্য করব্যুজিয়ে-র স্থাপত্যকর্ম, আধুনিক শিল্পকলা আন্দোলনে অসামান্য অবদান নামে স্থান দেওয়া হয়।
ল্য করব্যুজিয়ে এখনও একটি বিতর্কিত ব্যক্তিত্ব, তার কিছু নগর পরিকল্পনা বিষয়ক ধারণা পূর্ব-বিদ্যমান সাংস্কৃতিক স্থান, সামাজিক অভিব্যক্তি এবং ন্যায়পরায়ণতার প্রতি উদাসীনতার জন্য সমালোচিত হয়েছে এবং ফ্যাসিবাদ, ইহুদি-বিদ্বেষ এবং স্বৈরশাসক বেনিতো মুসোলিনির সাথে তার সম্পর্ক কিছু চলমান বিতর্কের সৃষ্টি দিয়েছে।
প্রাথমিক জীবন (১৮৮৭-১৯০৪)
শার্ল-এদুয়ার জানরে-গ্রি ৬ অক্টোবর ১৮৮৭ সালে লা শো-দ্যঁ-ফুন্দে জন্মগ্রহণ করেন যা সুইজারল্যান্ডের উত্তর-পশ্চিম সীমান্তবর্তী একটি ছোট ফরাসি-ভাষী শহর। তাঁর বাবা ছিলেন একজন কারিগর যিনি বাক্স এবং ঘড়িতে নকশা করতেন এবং তাঁর মা পিয়ানো শেখাতেন। তাঁর বড়ো ভাই, অ্যালবার্ট, ছিলেন একজন অপেশাদার বেহালাবাদক। তিনি একটি কিন্ডারগার্টেনে পড়েছিলেন যেখানে ফ্রোবেলীয় পদ্ধতি ব্যবহার করা হতো।
তাঁর সমসাময়িক ফ্র্যাঙ্ক লয়েড রাইট এবং মিস ভ্যান ডার রোর মতো ল্য করব্যুজিয়ে-র স্থপতি হিসাবে আনুষ্ঠানিক প্রশিক্ষণ ছিলো না। তিনি দৃশ্যকলায় আগ্রহী ছিলেন এবং পনেরো বছর বয়সে তিনি লা শো-দ্যঁ-ফুন্দের পৌর আর্ট স্কুলে ভর্তি হন। সেখানে ঘড়ি বানানোর সাথে সম্পর্কিত ফলিত বিদ্যা শেখানো হতো।
ভ্রমণ এবং প্রথম স্থাপনাগুলো (১৯০৫-১৯১৪)
ল্য করব্যুজিয়ে গ্রন্থাগারে গিয়ে স্থাপত্য ও দর্শন সম্পর্কে পড়াশোনা করে, যাদুঘর পরিদর্শন করে, ভবনের স্কেচ করে এবং সেগুলি নির্মাণ করে নিজেকে শেখানো শুরু করেন। ১৯০৫ সালে তাঁর শিক্ষক রেনে শাপালার তত্বাবধায়নে তিনি ও তাঁর দুই বন্ধু মিলে তাঁর প্রথম ভবন ভিলা ফালের নকশা এবং নির্মাণ করেন। এটি তাঁর শিক্ষক শার্ল লে'প্লেতেনিয়ের খোদাইকরক বন্ধু লুই ফালের জন্য নির্মিত হয়েছিলো। শো-দ্যঁ-ফুন্দের বন ঘেরা পাহাড়ের ধারে অবস্থিত কাঠের এই বড়ো বাড়িটির ছাদ স্থায়ীয় আলপাইন শৈলীতে তৈরি ছিলো এবং সম্মুখভাগে যত্নশীল রঙ্গিন নকশা ছিলো। এই বাড়ির সাফল্যের পর তিনি একই এলাকায় একইরকম আরো দুটি বাড়ি নির্মাণ করেন।
১৯০৭ সালের তিনি সর্বপ্রথম সুইজারল্যান্ডের বাইরে ইতালি ভ্রমণে যান। তারপর সেই শীতকালেই তিনি বুদাপেস্ট থেকে ভিয়েনাতে ভ্রমণ করে সেখানে চার মাস অবস্থান করেন। সেখানে তাঁর দেখা হয় গুস্তাভ কিম্ত এর সাথে এবং জোসেফ হফম্যানের সাথে সাক্ষাতের চেষ্টা ব্যর্থ হয়। তিনি প্যারিসে ভ্রমণ করেন এবং ১৯০৮ থেকে ১৯১০ সালের মধ্যে চৌদ্দ মাস স্থপতি অগাস্ট পেরেটের অফিসে ড্রাফ্টসম্যান হিসেবে কাজ করেন। দুই বছর পর, ১৯১০ সালের অক্টোবর থেকে ১৯১১ সালের মার্চের মধ্যে, তিনি জার্মানিতে যান এবং পিটার বেরেন্সের অফিসে চার মাস কাজ করেন, যেখানে লুডভিগ মিস ভ্যান ডার রো এবং ভাল্টার গ্রোপিয়াসও কাজ করছিলেন এবং শিখছিলেন।
ডোম-ইনো বাড়ি এবং শোআব বাড়ি (১৯১৪-১৯১৮)
প্রথম বিশ্বযুদ্ধের সময়, ল্য করব্যুজিয়ে তার পুরাতন স্কুল, লা-চক্স-ডি-ফন্ডস-এ পড়াতেন। তিনি আধুনিক কৌশল ব্যবহার করে তত্ত্বীয় স্থাপত্য গবেষণায় মনোনিবেশ করেছিলেন। ১৯১৪ সালের ডিসেম্বরে, প্রকৌশলী ম্যাক্স ডুবইসের সাথে, তিনি বাড়ি তৈরির উপাদান হিসেবে রেইনফোর্সড কংক্রিটের ব্যবহারের উপর গুরুত্বপূর্ণ গবেষণা শুরু করেন। তিনি প্রথম প্যারিসের স্থাপত্যে রেইনফোর্সড কংক্রিট ব্যবহারের পথিকৃৎ অগাস্ট পেরেটের অফিসে কাজ করার সময় কংক্রিটের ব্যবহার আবিষ্কার করেন , কিন্তু এখন নতুনভাবে ব্যবহারের চেষ্টা করছেন।
তিনি পরবর্তীতে লিখেছিলেন, "রেইনফোর্সড কংক্রিট আমাকে অবিশ্বাস্য সহায়তা করেছিলো,এবং বৈচিত্র্য, এবং একটি প্রগাঢ় প্লাস্টিসিটি যার মধ্যে আমার কাঠামোগুলি একটি প্রাসাদের ছন্দ এবং একটি পম্পিয়েন প্রশান্তি পেয়েছিল।" এটি তাকে ডোম-ইনো বাড়ির নকশার দিকে ধাবিত করে (১৯১৪-১৫)। এই প্রস্তাবিত নকশাতে তিনটি কংক্রিটের স্ল্যাব দিয়ে একটি খোলামেলা ফ্লোরপ্ল্যান যা ছয়টি পাতলা রেইনফোর্সড কংক্রিটের কলাম দ্বারা দাঁড়িয়ে আছে, একটি সিঁড়ি দিয়ে ফ্লোরপ্ল্যানের একপাশে এক তলা থেকে আরেক তলাতে সংযুক্ত আছে। মূলত প্রথম বিশ্বযুদ্ধের পর বিপুল সংখ্যাক অস্থায়ী বাড়ি বানানোর জন্যে এই নকশা প্রস্তাবিত হয়, যা শুধুমাত্র স্ল্যাব, কলাম ও সিঁড়ি দিয়ে গঠিত, এবং বাড়ির বাসিন্দারা বাড়ির আশেপাশে থেকে উপকরণ সংগ্রহ করে বাড়ির বাইরের দেয়াল তৈরি করতে পারেন। তিনি তার পেটেন্ট আবেদনে এটিকে "পরিকল্পনার অসীম সংখ্যক সংমিশ্রণ অনুসারে নির্মাণের একটি যৌক্তিক ব্যবস্থা হিসাবে বর্ণনা করেছেন।" তিনি আরও লিখেছেন, "এটি অনুমতি দেবে, অভিমুখে বা অভ্যন্তরের যেকোনো স্থানে বিভাজন দেয়াল নির্মাণে।"
এই পদ্ধতিতে, বাইরে থেকে বাড়ির কাঠামোটি দেখা যায় না তবে কাঁচের দেয়ালের আড়ালে রাখা যায় এবং স্থপতি যেকোনভাবে অভ্যন্তরীণ নকশা করতে পারেন। এটি পেটেন্ট হওয়ার পরে, ল্য করব্যুজিয়ে এই সিস্টেম অনুসারে বেশ কয়েকটি বাড়ি নকশা করেছিলেন, যা সমস্ত সাদা কংক্রিটের বাক্স ছিল। যদিও এর মধ্যে কিছু নকশা কখনও নির্মিত হয়নি, যারা তার মৌলিক স্থাপত্যের ধারণাগুলিকে চিত্রিত করেছে যা ১৯২০-এর দশক জুড়ে তার কাজগুলিকে প্রাধান্য দেবে। তিনি ১৯২৭ সালে ফাইভ পয়েন্টস অফ আর্কিটেকচার বইয়ের মধ্যে তার ধারণাগুলো পরিষ্কার করে তুলে ধরেন। এই নকশা, যা বাড়ির কাঠামো থেকে দেয়ালকে বিচ্ছিন্নতা এবং নকশা ও বাড়ির বাহ্যিকচেহারার স্বাধীনতা দেয়, তা পরবর্তী দশ বছর তার স্থাপত্য চর্চার ভিত্তি হয়ে দাঁড়ায়।
১৯১৬ সালের আগস্টে, সুইস ঘড়ি নির্মাতা আনাটলি শোআবের একটি ভিলা নির্মাণের জন্য ল্য করব্যুজিয়ে তার সবচেয়ে বড় কমিশনটি পান, যার জন্য তিনি ইতিমধ্যে বেশ কয়েকটি ছোট পুনঃনির্মাণ প্রকল্প সম্পন্ন করেছিলেন। তাকে একটি বড় বাজেট দেওয়া হয়েছিল এবং কেবল বাড়ির নকশাই নয়, অভ্যন্তরীণ সজ্জা এবং আসবাবপত্র নির্বাচন করার স্বাধীনতাও দেওয়া হয়েছিল। অগাস্ট পেরেটের নির্দেশ অনুসরণ করে, তিনি রেইনফোর্সড কংক্রিট দিয়ে বাড়ির কাঠামো তৈরি করেছিলেন এবং ইট দিয়ে ফাঁকগুলি পূরণ করেছিলেন। বাড়ির কেন্দ্রে একটি বড় কংক্রিটের বাক্স যার উভয় পাশে দুটি সেমিকলাম কাঠামো রয়েছে, যা বিশুদ্ধ জ্যামিতিক ফর্ম সম্পর্কে তার ধারণাগুলিকে প্রতিফলিত করে। একটি ঝাড়বাতি সহ একটি বড় খোলা হলরুম ভবনের কেন্দ্রস্থল দখল করেছে। তিনি ১৯১৬ সালের জুলাই মাসে অগাস্ট পেরেটকে লিখেছিলেন, "আপনি দেখতে পারবেন, আমার মধ্যে অগাস্ট পেরেট, পিটার বেহরেন্সের চেয়ে বেশি রেখে গেছেন।"
ল্য করব্যুজিয়ে-র মহা উচ্চাকাঙ্ক্ষা ক্লায়েন্টের ধারণা ও বাজেটের সাংঘর্ষিক হয়ে উঠে এবং তিক্ত সংঘর্ষে পরিণত হয়। শোআব আদালতে যান এবং ল্য করব্যুজিয়েকে সাইটে ঢুকতে দেননি, এবং তাকে এই ভবনের স্থপতি হওয়ার দাবি করার অধিকার অস্বীকার করেছিলেন। প্রত্যুত্তরে ল্য করব্যুজিয়ে জবাব দেন, "আপনি পছন্দ করুন বা না করুন, আপনার বাড়ির প্রতিটি কোণে আমার উপস্থিতি খোদাই করা আছে।" ল্য করব্যুজিয়ে বাড়ির নকশা নিয়ে গর্বিত ছিলেন এবং তার বিভিন্ন বইয়ে এই বাড়ির ছবি পুনর্মুদ্রণ করেছিলেন।
চিত্রশিল্প, ঘনকবাদ, শুদ্ধবাদ এবং লেস্প্রি (১৯১৮-১৯২২)
১৯১৮ সালে ল্য করব্যুজিয়ে ঘনকবাদী চিত্রশিল্পী আমেদি ওজনফোর সাথে পরিচয় হয়। ওজনফো তাঁকে আঁকতে উৎসাহিত করেছিল এবং দুজন একসাথে কাজ করা শুরু করেন। কিউবিজমকে অযৌক্তিক এবং "রোমান্টিক" হিসাবে প্রত্যাখ্যান করে, এই জুটি যৌথভাবে তাদের ইশতেহার আপ্রেঁ লে কিউবিজমে প্রকাশ করে এবং একটি নতুন শৈল্পিক আন্দোলন, শুদ্ধবাদ প্রতিষ্ঠা করেন। ওজনফো এবং ল্য করব্যুজিয়ে একটি নতুন জার্নাল, লে'স্প্রিত নুভো-এর জন্য লিখতে শুরু করেন এবং শক্তি ও কল্পনার সাথে স্থাপত্য সম্পর্কে তার ধারণাগুলি প্রচার করেন।
সেরেম্বান জামে মসজিদ
সেরেম্বান জামে মসজিদ (Masjid Jamek Seremban বা মসজিদ জামে সেরেম্বান) মালয়েশিয়ার নেগেরি সেম্বিলানের সেরেম্বানে অবস্থিত একটি পুরানো মসজিদ। এটি জালান ইয়াম তুয়ান এবং জালান দাতো' বন্দর তুঙ্গলের মোড়ে অবস্থিত। এই মসজিদের স্থাপত্য শৈলীটি পুরাতন মালাক্কীয় শৈলীর লক্ষ্য করা যায়।
বিষ্ণুপুর জেলা, মণিপুর
বিষ্ণুপুর জেলা (Pron:/ˌbɪʃnʊˈpʊə/) ভারতের উত্তরপূর্বাঞ্চলের মণিপুর রাজ্যের ক্ষুদ্রতম আয়তম বিশিষ্ট জেলা। জেলাটি মণিপুর সেন্ট্রাল ভ্যালি এলাকার দক্ষিণ পশ্চিমে ২৪ o ১০' ও ২৪ o ৪৫' উত্তর অক্ষাংশ এবং ৯৩ o ৪০'ও ৯৩ o ৫২' পূর্ব দ্রাঘিমাংশের মধ্যে অবস্থিত। জেলার মোট আয়তন ৪৯৬ বর্গকিলোমিটার। সমুদ্রপৃষ্ঠ থেকে গড় উচ্চতা ৮২২.১৮ মিটার। জেলাটি দক্ষিণে চূড়াচাঁদপুর জেলা দ্বারা, উত্তরে ইম্ফল পশ্চিম জেলা দ্বারা,এবং পূর্বদিকে ইম্ফল জেলা ও থৌবাল জেলা-র দ্বারা সীমাবদ্ধ। বিষ্ণুপুরের মূল নাম ছিল লুমলাংডং (বর্তমানে লামংডং) যার অর্থ "নৃত্যরত হরিণ" ।
ভৌগোলিক অবস্থান
বিষ্ণুপুর শহর হল জেলার প্রশাসনিক সদর দপ্তর। জেলার অন্যান্য বড় শহরগুলির মধ্যে নাম্বোল, মৈরাং,নিংথৌকং এবং কুম্বি। .জেলার প্রধান প্রধান কিছু গ্রাম হল নাচৌ, গাইখং খুল্লেন,তৌবল, খৈজুমান খুল্লেন।
ভূপ্রকৃতি
ভূপ্রকৃতিগতভাবে জেলাটি তিনটি প্রধান অংশে বিভক্ত করা যেতে পারেঃ *উপত্যকা বা পললভূমি সমতল এলাকা *জলভূমি এবং হ্রদ এবং *পাহাড় ও বনভূমিতে ঢেকে থাকা অংশ।
জেলার বেষিরভাগ অংশই জলাভূমি বা সমভূমি এবং লোকতাক হ্রদের দিকে বয়ে চলা ঢাল এই জেলার ভূপ্রাকৃতিক বৈশিষ্ট্য ।
হ্রদ সমূহ
লোকটাক হ্রদ, গাক্রাপাত, আওগৌসী, লাইসোই, জিংপট, লৌকপাত ইত্যাদি হ্রদ ছড়িয়ে রয়েছে জেলার একটি উল্লেখযোগ্য অংশ জুড়ে। লোকতাক হ্রদের আয়তন প্রায় ২৪৭ বর্গকিলোমিটার এবং বর্ষাকালে ের গভীরতা থাকে প্রায় ১০-১৫ মিটার। এটি উত্তরপূর্ব ভারতের বৃহত্তম স্বাদুজলের হ্রদ।
জলবায়ু
শীতকালে শীতল আবহাওয়া এবং গরমকালে উষ্ণ আবহাওয়া থাকে এখানে। মে থেকে সেপ্টেম্বর মাসে সর্বাধিক তাপমাত্রা ৩৩ডিগ্রী সেলসিয়াস এবং জানুয়ারিতে ন্যূনতম তাপমাত্রা হয় ৪ ডিগ্রী সেলসিয়াস। যাইহোক, একটি সম্পূর্ণ হিসাবে জেলা তাপমাত্রা মধ্যপন্থী এবং এখানে কোন চরম জলবায়ু নেই। অনিয়মিত বৃষ্টি মাস শুরু হয় এপ্রিল মাসে এবং মের শেষেও অব্যাহত থাকে এই বৃষ্টিপাত। সাধারণ মৌসুমী বৃষ্টি শুরু হয় জুনের প্রথমার্ধ থেকে এবং সেপ্টেম্বর মাসের শেষ পর্যন্ত ভারী বৃষ্টিপাত হয়। বৃষ্টিপাতের ৮০শতাংশই দক্ষিণ পশ্চিম মৌসুমী বায়ুর প্রভাবে বৃষ্টি
ভাষা
বিষ্ণুপুরের প্রধান কথ্য ভাষা মেইতেইলন। অন্যান্য প্রচলিত ভাষার মধ্যে রয়েছে বিষ্ণুপ্রিয়া মণিপুরী, আইমোল ভাষা যা একটি ল্যাটিন হরফে লেখা একটি সিনো-তিব্বতি ভাষা। বর্তমানে এই ভাষা ব্যাবহারকারীর সংখ্যা ৩০০০ জনের-ও কম
বিষ্ণুপুরে প্রচলিত অন্যান্য সিনো-তিব্বতি ভাষা গুলি হলঃ
''
অর্থনীতি
বিষ্ণুপুরের প্রধান পেশা কৃষি। চাল, আলু, বাঁধাকপি, ডাল, বেগুন এবং টমেটো প্রধান চাষের ফসল। জেলাটি সমতল হওয়ার কারণে এখানে চাষাবাদের ভালো সুযোগ রয়েছে। জেলার প্রধান অর্থকরী ফসল হল আখ।
লোকসভা কেন্দ্র
বিষ্ণুপুর ইনার মণিপুর লোকসভা কেন্দ্রের অন্তর্গত।
পর্যটন
বিষ্ণুপুরের বিষ্ণু মন্দিরটি পঞ্চদশ শতাব্দীতে নির্মিত ভগবান বিষ্ণুর জন্যে নিবেদিত মন্দির। মণিপুরের কিং কিম্বা, পংের রাজা চোপা খাঁ কম্বা সহ, বর্তমান মিয়ানমারের কাওলো উপত্যকার কিয়ানং প্রদেশ জয় করেন। এই বিজয়ে উৎফুল্ল হয়ে পং রাজা ভগবান বিষ্ণুর একটি মূর্তি কিংবা রাজাকে উপহার দেন। রাজা কিঙ্গা লুমলাংডং এ মূর্তি পূজা করতে শুরু করেন, যা ধীরে ধীরে এই স্থানের সংস্কৃতির সাথে ওতপ্রোতভাবে জড়িয়ে ওঠে।পরবর্তীকালে, তিনি এই স্থানে একটি বিষ্ণু মন্দির নির্মাণ করেন, যা বর্তমানে ভারত সরকারের এইচ.আর.ডি. (পুরাতত্ত্ব) মন্ত্রণালয়ের অধীনে সুরক্ষিত ঐতিহাসিক স্মৃতিস্তম্ভ হয়ে উঠেছে। এটি এখন প্রাচীনকালের অবশেষগুলির প্রতীক হিসাবে দাঁড়িয়েছে। কিমায়া শাসনকালে বিষ্ণুর পূজা আবারও শুরু হয়েছিল মনিপুরে। ১৪৭০ খ্রিষ্টাব্দে মণিপুরের রাজার সঙ্গে একটি চুক্তিতে উপনীত হওয়ার পর লর্ড বিষ্ণুর একটি সামান্য চিত্র পং রাজা কর্তৃক উপস্থাপিত হয়। কিমবা বিষ্ণুপুরের একটি ইটের মন্দিরে নির্মিত এবং এখানে ছবিটি স্থাপন করেছেন।
পরিবহন
বিষ্ণুপুরের মধ্যে দিয়ে ৩৯ কিলোমিটার দীর্ঘ একটি রাজ্য মহাসড়ক গিয়েছে যা উত্তরে রাজ্য রাজধানী ইম্ফল এবং দক্ষিণে চূড়াচাঁদপুরের সংযোগ স্থাপন করে।
ঔরঙ্গাবাদ, মহারাষ্ট্র
থাম্ব|ঔরঙ্গাবাদ শহরের বার্ডস আই ভিউ ঔরঙ্গাবাদ ভারতের মহারাষ্ট্র রাজ্যের ঔরঙ্গাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৯ মিটার (১৮৬৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঔরঙ্গাবাদ শহরের জনসংখ্যা হল ১৯,১৭৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে ঔরঙ্গাবাদ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
তথ্যসূত্র
Aurangabad, Maharashtra
নাজলা ফয়সাল আল আওয়াদি
নাজলা ফয়সাল আল আওয়াদি হচ্ছেন সংযুক্ত আরব আমিরাতের একজন সাবেক সংসদ সদস্য এবং মধ্যপ্রাচ্যের বিশিষ্ট মিডিয়া পথিকৃৎ। সংযুক্ত আরব আমিরাতের ইতিহাসে প্রথম কয়েকজন নারী সংসদ সদস্যের একজন হচ্ছেন আল আওয়াদি এবং রাষ্ট্র পরিচালিত মিডিয়া প্রতিষ্ঠানের প্রধান নির্বাহী পদে আসীন হওয়া প্রথম আরব নারীও তিনি
আল আওয়াদির চার বছরের সংসদীয় মেয়াদকালে তিনি শিক্ষা, যুব,মিডিয়া ও সংস্কৃতি কমিটির দায়িত্ব পালন করেন; সংসদের চর্চা আধুনিকীকরণ এবং সামগ্রিক কার্যকারিতার জন সংসদীয় স্টিয়ারিং কমিটির সদস্য ছিলেন। তিনি পূর্বে বিদেশ বিষয়ক, পরিকল্পনা, পেট্রোলিয়াম, খনিজ সম্পদ, কৃষি ও মৎস্য কমিটিগুলিতেও কাজ করেছেন। আল আওয়াদি পূর্বে দুবাই মিডিয়া ইনকর্পোরেটেড-এর (ডিএমআই) প্রধান নির্বাহী ছিলেন। ২০১১ সালে জর্দানের রয়েল ইসলামী স্ট্র্যাটেজিক স্টাডিজ সেন্টার কর্তৃক আল আওয়াদি '৫০০ সর্বাধিক প্রভাবশালী মুসলমান' এর একজন নির্বাচিত হন। তিনি ওয়ার্ল্ড ইকোনমিক ফোরামের ইয়াং আরব লিডার্সের সদস্য এবং ওয়ার্ল্ড ইকোনমিক ফোরামের বৈশ্বিক বিষয়সূচি কাউন্সিলেরও সদস্য। এ ছাড়া, আল আওয়াদি ইয়াং আরব লিডার্সের আঞ্চলিক বোর্ডের ভারপ্রাপ্ত চেয়ারপারসন ছিলেন। পূর্বে, তিনি সাউদান ক্যালিফোর্নিয়া বিশ্ববিদ্যালয়ের পাবলিক ডিপ্লোমেসি কেন্দ্রের উপদেষ্টা বোর্ডে ছিলেন, এবং ইয়াং আরব লিডার্স এর সংযুক্ত আরব আমিরাত অধ্যায়ের একজন বোর্ড সদস্য এবং এটির শিক্ষা উদ্যোগের নেতৃত্বে দেন যেটির লক্ষ্য হচ্ছে প্রতিভাবান সংযুক্ত আরব আমিরাতের নাগরিকদের উচ্চ শিক্ষার সুযোগ প্রদান করা। ২০০৭ সাল থেকে তিনি সংযুক্ত আরব আমিরাতের স্থানীয় সংবাদপত্রগুলোয় নিয়মিত কলামিস্ট হিসেবে রয়েছেন। তার নিবন্ধগুলিতে মধ্যপ্রাচ্য জুড়ে নারী অধিকার, গণতন্ত্র, সামাজিক ন্যায়বিচার, সাংস্কৃতিক দৃষ্টিকোণ এবং শিক্ষার চ্যালেঞ্জের মতো সামাজিক-অর্থনৈতিক বিষয়গুলোর আলোকপাত হয়।
আল আওয়াদি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্টের একজন স্নাতক।
ডেলাওয়্যার বিশ্ববিদ্যালয়
ডেলাওয়্যার বিশ্ববিদ্যালয় (সংক্ষেপে ইউডি) ডেলাওয়্যার অঙ্গরাজ্যের নিউয়ার্কে অবস্থিত একটি বেসরকারি-গবেষণা বিশ্ববিদ্যালয়। ইউডি ডেলাওয়্যারের বৃহত্তম বিশ্ববিদ্যালয়। এর আটটি কলেজে তিনটি সহায়ক পাঠ্যসূচি, ১৪৮টি স্নাতক পাঠ্যসূচি, ১২১টি স্নাতকোত্তর পাঠ্যসূতি (১৩টি যৌথ ডিগ্রিসহ), এবং ৫৫টি ডক্টরাল পাঠ্যসূচি প্রদান করা হয়। বিশ্ববিদ্যালয়টির মূল প্রাঙ্গণ নিউয়ার্কে অবস্থিত এবং ডোভার, উইলমিংটন, লুইস ও জর্জটাউনে এর সহায়ক প্রাঙ্গণ রয়েছে। এই বিশাল শিক্ষাপ্রতিষ্ঠানে প্রায় ১৮,২০০ স্নাতক ও ৪,২০০ স্নাতকোত্তর শ্রেণির শিক্ষার্থী রয়েছে। বেসরকারিভাবে পরিচালিত বিশ্ববিদ্যালয়টি রাজ্য সমর্থিত গবেষণা প্রতিষ্ঠান হিসেবে সরকারি অনুদার পেয়ে থাকে।
শিক্ষা কার্যক্রম
এই বিশ্ববিদ্যালয়টির অধিভুক্ত আটটি কলেজ রয়েছে:
এতে পাঁচটি বিদ্যালয়ও রয়েছে:
উল্লেখযোগ্য শিক্ষার্থী
ডেলাওয়্যার বিশ্ববিদ্যালয়ের উল্লেখযোগ্য শিক্ষার্থীরা হলেন নোবেল পুরস্কার বিজয়ী অনুজীববিজ্ঞানী ড্যানিয়েল নাথন্স (বি.এস. ১৯৫০); নোবেল পুরস্কার বিজয়ী অর্গানিক রসায়নবিদ রিচার্ড এফ. হেক (বি.এস. ১৯৫৭); নাসার গবেষণা বিভাগের পরিচালক হেনরি সি ব্রিন্টন (বি.এস. ১৯৫৭); মার্কিন যুক্তরাষ্ট্রের রাষ্ট্রপতি, ৪৭তম উপরাষ্ট্রপতি ও সাবেক মার্কিন সিনেটর জো বাইডেন (বি.এ. ১৯৬৫); ফার্স্ট লেডি জিল বাইডেন (বি.এ. ১৯৭৬); রোয়ান্ডার পররাষ্ট্রমন্ত্রী লুইস মুশিকিওয়াবো (এম.এ. ১৯৮৮); সাবেক নিউ জার্সির গভর্নর ক্রিস ক্রিস্টি (বি.এ. ১৯৮৪); ক্যাম্পেইন ব্যবস্থাপক স্টিভ স্মিট (বি.এ. ১৯৯৩); ক্যাম্পেইন ব্যবস্থাপক ডেভিড প্লাউফ (বি.এ. ২০১০)।
জালিয়া কৈবর্ত
জালিয়া কৈবর্ত বা জেলে কৈবর্ত হচ্ছে তপশিলীভুক্ত একটি আদিবাসী জাতি যা সংস্কৃতায়নের মাধ্যমে হিন্দু বর্ণ বা সম্প্রদায়ে রূপান্তরিত হয়। সাধারণত এদের গতানুগতিক প্রধান পেশা ছিল মাছ ধরা এবং মূলত আসাম, উত্তর পশ্চিমবঙ্গ, ওড়িশা ও পূর্ব বিহার এবং এর সাথে বাংলাদেশ, নেপাল, ভুটান ও অন্যান্য দক্ষিণ-পূর্ব এশিয়ার দেশগুলোতেই এদের বসবাস। চর্যাপদের প্রথম পাণ্ডুলিপি একজন বৌদ্ধ পুরোহিত লুই পা লিখেছিলেন, যিনি কৈবর্ত সম্প্রদায়ভুক্ত ছিলেন ‌। তিনি শৈব নাথপন্থীদের আদি গুরু মীননাথ(বা মৎস্যেন্দ্রনাথ) এবং উপমহাদেশের বিভিন্ন জায়গায় পূজিত হন।
নাম রহস্য
কিম্বর্ত দেশীয় রাজন্য বা কৃষিকার জাতিকে কৈবর্ত বলে। অন্যমতে, কৈবর্ত শব্দটির উৎপত্তি ' কা ' ও ' বর্ত্য ' থেকে। কা শব্দের অর্থ জল আর বর্ত্য শব্দের অর্থ হল জীবন যাপন অর্থাৎ জলকে কেন্দ্র করে জীবনযাপন।
প্রকারভেদ
কৈবর্ত দুই প্রকার। (১) ক্ষত্রবীর্যেণ বৈশ্যায়াং কৈবর্তঃ পরিকীর্তিতঃ। (ব্রহ্মবৈবর্ত পুরাণ, ব্রহ্মখণ্ড ১০ অধ্যায়) অর্থাৎ, ক্ষত্রিয়ের পরিণীতা বৈশ্যা পত্নীর সন্তানের নাম কৈবর্ত বলে পরিগণিত হয়েছে। ব্রহ্মবৈবর্ত পুরাণের এই কৈবর্তগণই যাজ্ঞবল্ক্যাদি সংহিতায় মাহিষ্য নামে উল্লেখ করা আছে। মনুসংহিতা অনুযায়ী, এদের পেশা হয় জ্যোতির্বিদ্যা, সঙ্গীতচর্চা, নৃত্যশিল্প ও ফসলাদির রক্ষা করা । মাতা-পিতা-বৃত্তি-সমতায় মাহিষ্য ও ব্রহ্মবৈবর্ত পুরাণের ক্ষত্রবৈশ্যাজাত কৈবর্ত একই জাতি।
(২) নিষাদো মার্গবং সূতে দাশং নৌকর্মজীবিনম্। কৈবর্তমিতি যং প্রাহুরার্যাবর্ত-নিবাসিনঃ।। (মনু, ১০ অধ্যায়) নিষাদজাতীয় পুরুষ অয়োগবীজাতীয়া স্ত্রীর সাথে মিলিত হয়ে যে সন্তান উৎপাদন করে তাদেরকে মার্গব বা দাশ বলে। আর্যাবর্তবাসিগণ এ জাতিকে কৈবর্ত নামেও অভিহিত করে থাকে। তারা নৌ-কর্মজীবি অর্থাৎ নৌকাকে অবলম্বন করে মাছ শিকার করে জীবন-জীবিকা নির্বাহ করে থাকে। তারা সমাজে জেলে কৈবর্ত নামে অভিহিত হন।
প্রথমদিকে কৈবর্তদের একক সম্প্রদায় হিসেবে গণনা করা হলেও পরবর্তীতে দুইভাগ হয়ে যায়। বাংলাতে যাদেরকে জালিয়া এবং হালিয়া বলা হয়। জালিয়াদেরকে নির্ধারিত কৈবর্ত সম্প্রদায়ের অংশ মনে করা হলেও হালিয়ারা তা নয়।
রায়তকোট
রায়তকোট পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪০৩৭ জন এবং খানার সংখ্যা ছিল ৭৬৯টি।
মানোর
মানোর (Manor) ভারতের মহারাষ্ট্র রাজ্যের থানে জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০ মিটার (৬৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মানোর শহরের জনসংখ্যা হল ৮৩৪৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে মানোর এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
দীপ্তি শর্মা
প্রারম্ভিক জীবন
দীপ্তি শর্মা সুশীলা এবং ভগবান শর্মার কনিষ্ঠ সন্তান। তার বাবা ভারতীয় রেলওয়ের একজন অবসরপ্রাপ্ত চিফ বুকিং সুপারভাইজার। মাত্র ৯ বছর বয়সেই তার মনে ক্রিকেট খেলার প্রতি আগ্রহ জন্মায়। দীপ্তি প্রায়ই তার বাবাকে বলত সে যেন তার ভাই উত্তর প্রদেশের প্রাক্তন পেসার সুমিত শর্মাকে (যিনি প্রথমে তাকে প্রশিক্ষণ দিয়েছিলেন) তাকে মাঠে নিয়ে যেতে বলে। সেখানে সে নেট অনুশীলন এবং অন্যান্য ম্যাচ দেখতো। একদিন আগ্রার একলাব্য স্পোর্টস স্টেডিয়ামে দীপ্তির ভাই ও তার সতীর্থদের নেট অনুশীলনের সময় দীপ্তিকে বল ছুড়ে দিতে বলা হয়েছিল। দীপ্তি স্ট্যাম্পের প্রায় ৫০ মিটার দূর থেকে বল ছুড়লে তা সরাসরি স্ট্যাম্পে আঘাত করে। এটি ভারতের তৎকালীন মহিলা দলের নির্বাচক হেমলতা কালাকে আকৃষ্ট করে এবং এটি ছিল তাঁর জীবনের গুরুত্বপূর্ণ মোড়।
তারপর তার বয়স যখন ১৫ বছর হয় তখন সে ক্রিকেটে যথেষ্ট অভিজ্ঞ। তবুও রাষ্ট্রীয় দল নির্বাচনের সময় নির্বাচকরা তাকে উপেক্ষা করেছিলেন। তার অলরাউন্ড সামর্থ্য ধীরে ধীরে আরও কয়েকজন নির্বাচক এবং প্রাক্তন ভারতীয় ব্যাটসম্যান রীতা দে'র নজর কেড়েছিল।
আশুগঞ্জ ফার্টিলাইজার অ্যান্ড কেমিক্যাল কোম্পানি লিমিটেড
আশুগঞ্জ ফার্টিলাইজার ও কেমিক্যাল কোম্পানি লিমিটেড হলো বাংলাদেশ সরকার নিয়ন্ত্রিত একটি সার উৎপাদন কোম্পানি। এটি শিল্প মন্ত্রণালয়ের বাংলাদেশ কেমিক্যাল ইন্ডাস্ট্রিজ কর্পোরেশনের আওতাধীন। আশুগঞ্জ সার কারখানা কলেজ এই কোম্পানির নিয়ন্ত্রিত শিক্ষা প্রতিষ্ঠান।
দীপ্তি শর্মা
প্রারম্ভিক জীবন
দীপ্তি শর্মা মিডিয়াম পেসার হিসাবে শুরু করলেও পরবর্তীতে তাকে অফ-স্পিন বোলিংয়ের দিকে ঝুঁকতে হয়। এই পরিবর্তন তার জন্য মোটেও সহজ ছিল না। স্থানীয় প্রশিক্ষক এবং নির্বাচকদের কাছ থেকে পরামর্শ নিয়ে তিনি ধীরে ধীরে স্পিন বোলিংয়ের শিল্পে দক্ষতা অর্জন করেছেন।
আশুগঞ্জ ফার্টিলাইজার অ্যান্ড কেমিক্যাল কোম্পানি লিমিটেড
ইতিহাস
১৯৭৩ সালে আশুগঞ্জ ফার্টিলাইজার অ্যান্ড কেমিক্যাল ইন্ডাস্ট্রিজ নির্মাণ শুরু হয় এবং ১৯৮১ সালে এর কার্যক্রম শুরু হয়। রাষ্ট্রপতি জিয়াউর রহমান হত্যার পর সার কারখানার নাম করা হয় আশুগঞ্জ জিয়া সার কারখানা। ২০১০ সালে আওয়ামী লীগ সরকার প্রতিষ্ঠান থেকে জিয়ার নাম সরিয়ে "আশুগঞ্জ ফার্টিলাইজার অ্যান্ড কেমিক্যাল কোম্পানি লিমিটেড" নামে পুনর্নামকরণ করে। এই উপলক্ষে আওয়ামী লীগ উদ্‌যাপন করলেও জিয়াউর রহমান প্রতিষ্ঠিত বাংলাদেশ জাতীয়তাবাদী দল বিএনপি এর সমালোচনা করে।
দীপ্তি শর্মা
প্রারম্ভিক জীবন
সে রাজ্যে দলের পাশাপাশি এ দলের ম্যাচগুলোতেও অসাধারণ পারফরম্যান্স প্রদর্শন করে চলছিল। তবে বেঙ্গালুরুতে দক্ষিণ আফ্রিকার বিপক্ষে তার প্রথম আন্তর্জাতিক ম্যাচের পারফরম্যান্সই সে জাতীয় দলে জায়গা করে নেয়।
ক্যারিয়ার
দীপ্তি শর্মা ২০১৪ সালে বেঙ্গালুরুতে দক্ষিণ আফ্রিকার বিপক্ষে ম্যাচের মাধ্যমে আন্তর্জাতিক ওয়ানডেতে আত্মপ্রকাশ করেছিলেন। ম্যাচটি আইসিসি নারী চ্যাম্পিয়নশিপের অংশ ছিল।
আশুগঞ্জ ফার্টিলাইজার অ্যান্ড কেমিক্যাল কোম্পানি লিমিটেড
ইতিহাস
সময়ের সাথে রক্ষণাবেক্ষণ ও আধুনিকীকরণের অভাবে আশুগঞ্জ সার কারখানার দৈনিক উৎপাদন ১৬ শত টন থেকে দৈনিক ১১ শত টনে নেমে এসেছে। ২০১০ সালে কারখানায় অনুপযুক্ত পরিবেশে সংরক্ষণের জন্য প্রায় ১০০ মিলিয়ন টাকার ইউরিয়া সার নষ্ট হয়ে যায়। কর্মীদের মতে প্রতি বছর একটি উল্লেখযোগ্য পরিমাণ সার রক্ষণাবেক্ষণের অভাবে নষ্ট হয় বা বৃষ্টির পানিতে ধুয়ে যায়।
দীপ্তি শর্মা
ক্যারিয়ার
শর্মা পূনম রাউকে সাথে নিয়ে একবার উদ্বোধনী জুটিতে ৩২০ রান করেন যা উদ্বোধনী জুটিতে সর্বোচ্চ রানের রেকর্ড। এর মাধ্যমে তারা নারীদের সর্বোচ্চ ২২৯ (ইংল্যান্ডের সারাহ টেলর এবং ক্যারোলিন অ্যাটকিনস) রানের জুটি এবং ছেলেদের সর্বোচ্চ ২৮৬ (শ্রীলঙ্কার উপুল থারাঙ্গা এবং সনাথ জয়সুরিয়া) রানের জুটির রেকর্ড ভেঙে দেন।  এই রেকর্ড তাদের চার জাতির সিরিজে (আয়ারল্যান্ড, ভারত, দক্ষিণ আফ্রিকা ও জিম্বাবুয়ে) আয়ারল্যান্ডের মহিলাদের বিরুদ্ধে ৫০ ওভারে তিন উইকেটে ৩৮৮ রান করতে সহায়তা করেছিল।
আশুগঞ্জ ফার্টিলাইজার অ্যান্ড কেমিক্যাল কোম্পানি লিমিটেড
দুর্নীতি
২০১৪ সালে দুর্নীতি দমন কমিশন কারখানায় নিয়োগ বাণিজ্যকে কেন্দ্র করে আরও তদন্ত শুরু করে।
দীপ্তি শর্মা
ক্যারিয়ার
দীপ্তি শর্মা ২০১৭ সালের মহিলা ক্রিকেট বিশ্বকাপের ফাইনালে ওঠা ভারতীয় দলের একজন সদস্য ছিলেন। এ দলটি ফাইনালে ইংল্যান্ডের কাছে নয় রানে হেরেছিল। তিনি ৮ ম্যাচ থেকে ৩০.৮৬ গড়ে ২১৬ রান করেছেন এবং ৯ ম্যাচে মোট ১২টি উইকেট শিকার করেছেন। এ বিশ্বকাপে তার সেরা বোলিং পারফরমেন্স ছিল অস্ট্রেলিয়ার বিপক্ষে ৭.১ ওভারে ৫৯ রান দিয়ে ৩ উইকেট লাভ করা।
পূর্বাঞ্চল রেলওয়ে
পূর্বাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পূর্বাঞ্চল একটি অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে দুইটি বিভাগ রয়েছে। যথা:
দীপ্তি শর্মা
ক্যারিয়ার
তার ক্যারিয়ারের সেরা বোলিং ফিগার হল ৬-২০ যা তিনি রাঁচিতে শ্রীলঙ্কার বিপক্ষে অনুষ্ঠিত সর্বশেষ ওয়ানডেতে অর্জন করেছিলেন।
পূর্বাঞ্চল রেলওয়ে
রেলপথসমূহ
পূর্বাঞ্চল রেলওেয়ের অধীনে যে রেলপথ গুলো পরিচালিত হয়:
দীপ্তি শর্মা
ক্যারিয়ার
ঘরোয়া ক্রিকেটের সেরা মহিলা খেলোয়াড় নির্বাচিত হওয়ায় ২০১৮ সালের জুনে ভারতীয় ক্রিকেট নিয়ন্ত্রণ বোর্ড (বিসিসিআই) তাকে জগমোহন ডালমিয়া ট্রফি প্রদান করে।
২০১৯ সালের জুনে তিনি কিয়া সুপার লিগে ওয়েস্টার্ন স্টর্মের হয়ে খেলতে চুক্তিবদ্ধ হন। ২০২০ সালের জানুয়ারিতে তিনি অস্ট্রেলিয়ায় অনুষ্ঠিতব্য ২০২০ আইসিসি মহিলা টি২০ বিশ্বকাপের জন্য ঘোষিত ভারতীয় দলে জায়গা পেয়েছিলেন।
বাল্যবিবাহ নিরোধক আইন
আইন প্রক্রিয়া
প্রথমের দিকে এই আইনটি ভারতীয় বিধান সভাতে উপস্থাপিত হয় এবং পরাজিত হয়। ১৯২৭ সালে রায় সাহেব হরবিলাস সারদা কেন্দ্রীয় আইন পরিষদে হিন্দু বাল্য বিয়ে বিল উত্থাপন করেন। বিশ্বব্যাংকের চাপের মুখে ভারত ও জাতীয়তাবাদী মুক্তিকামী সামাজিক সংস্কারপন্থীরা সরকার কেন্দ্রীয় প্রদেশের প্রধান সদস্য স্যার মরোপন্ত বিশ্বনাথ জোশি নেতৃত্বে সম্মতি কমিটির নামে একটি নির্বাচিত কমিটিতে বিলটি উল্লেখ করে। কমিটির অন্যান্য সদস্যরা হলেন আর্কোট রামসামী মুদালিয়ার, খান বাহাদুর মাথুক, মিয়ান ইমাম বাকশ কাদু, মিসেস ও বরিয়ী বিদন, রমেশ্বরী নেহরু, সত্যেন্দ্র চন্দ্র মিত্র, ঠাকুর দাস ভাগভা, মৌলভী মুহাম্মদ ইয়াকুব, মিয়ান স্যার মুহাম্মদ শাহ নওয়াজ এবং এম. ডি সাগানে সচিব ছিলেন।
অল ইন্ডিয়া উইমেন্স কনফারেন্স, নারী ভারতীয় সমিতি ও নারীর জাতীয় পরিষদ তাদের সদস্যদের মাধ্যমে বিবাহের বয়স বাড়ানোর পক্ষে এবং জোশী কমিটির সম্মতির পক্ষে যুক্তি তৈরি করে। মুসলিম মহিলারাও বিবাহের বয়স সীমা বাড়ানোর পক্ষে জোশী কমিটির কাছে তাদের মতামত পেশ করে এমনকি তারা জানতেন যে মুসলিম ওলেমা দ্বারা বিরোধিতা সম্মুখীন হতে হবে।
জোশী কমিটি ১৯২৯ সালের ২০ জুন তার রিপোর্ট পেশ করে এবং ১৯২৯ সালের ২8 সেপ্টেম্বর ইম্পেরিয়াল লেজিসলেটিভ কাউন্সিল দ্বারা আইনটি পাস করা হয় এবং ১ লা এপ্রিল ১৯৩০ সালে সমগ্র ব্রিটিশ ভারত পর্যন্ত আইন প্রণয়ন করে।
গুরুত্ব
বাল্য বিবাহ প্রতিরোধ আইন হলো সামাজিক সংস্কারের সমস্যা, যা ভারতে সংগঠিত মহিলাদের দ্বারা গৃহীত হয়েছিল। এই আইন বাস্তবায়ন হওয়ার ফলে যুক্তি বিকাশে গুরুত্বপূর্ণ ভূমিকা পালন করে এবং সক্রিয়ভাবে রাজনৈতিক পিটিশন ডিভাইস ব্যবহার এবং এই প্রক্রিয়া রাজনীতিতে অবদান রাখেন।
যদিও এটি ভারতের নারী আন্দোলনের জন্য একটি বিজয়, কিন্তু আইন প্রযোগে অনেকটাই ব্যর্থ ছিল। দুই বছর পাঁচ মাসে এটি একটি সক্রিয় বিল ছিল, ৪৭৩ টি মামলা ছিল, যার মধ্যে মাত্র ১৬৭ সফল হয়েছিল। এই তালিকাটি ২০৭ ধারাবাহিকতার সাথে চলে, যার মধ্যে ৯৮ টি মামলা ১৯৩২ সালের আগস্টে মুলতুবি করা হয়। ১৬৭ টি সফল মামলাগুলির মধ্যে কেবল ১৭ বা তারও বেশি অকার্যকর থাকে। বেশিরভাগ ক্ষেত্রে পাঞ্জাব এবং যুক্ত প্রদেশগুলিতে ছিল।
যাইহোক, ভারতে ব্রিটিশ শাসনের ঔপনিবেশিক সময়ের এই আইনটি একটি মৃত পত্র ছিল। জওহরলাল নেহেরু মতে, এটি আইন ঔপনিবেশিক ব্রিটিশ সরকার সচেতনতা প্রচারের জন্য কিছুই করেনি, বিশেষত ভারতের ছোট শহরগুলিতে এবং গ্রামগুলিতে।
সারাহ হোয়াটমোর
ডেম সারাহ জেন হোয়াটমোর (জন্ম: ২৫ সেপ্টেম্বর ১৯৫৯ ) একজন ব্রিটিশ ভূগোলবিদ এবং অক্সফোর্ড বিশ্ববিদ্যালয়ের পরিবেশ ও জননীতি বিভাগের অধ্যাপক। তিনি কিবল কলেজের একজন অধ্যাপকীয় ফেলো, ২০১২ সালে লিনাক্রি কলেজ থেকে এখানে চলে এসেছিলেন। ২০১৪ থেকে ২০১৬ সাল পর্যন্ত অক্সফোর্ড বিশ্ববিদ্যালয়ের সামাজিক বিজ্ঞান বিভাগের সহযোগী প্রধান (গবেষণা) এবং ২০১৭ সালের জানুয়ারিতে উপ-উপাচার্য (শিক্ষা) হিসেবে নিযুক্ত হয়েছিলেন তিনি। ২০১৮ সাল থেকে তিনি সামাজিক বিজ্ঞান বিভাগের প্রধানের দায়িত্বে রয়েছেন।